Hazbin Hotel
Hazbin Hotel — Vivyen "VivziePop" Medrano tərəfindən yaradılmış böyüklər üçün musiqili komediya cizgi serialı. Serialda Cəhənnəm Şahzadəsi Çarli Morninqstar "Hazbin Hotel" adlı otel açaraq cəhənnəmdəki lənətlənmiş ruhları qurtarmağa çalışır. Onun məqsədi hər il əhali çoxluğuna görə məhv edilən lənətli ruhları günahlardan təmizləmək və onları Cənnət qapılarına aparmaqdır. Serialın pilot epizodu 28 oktyabr 2019-cu ildə YouTube-da dərc olunub. Bu epizod, müstəqil animatorlar tərəfindən yaradılmış və Medranonun Patreon izləyiciləri tərəfindən maliyyələşdirilmişdir. İlk mövsüm 18 yanvar 2024-cü ildə Amazon Prime Video-da yayımlanıb. Serialın ilk epizodu həmin gün qısa müddət üçün YouTube-a da yerləşdirilib. "Hazbin Hotel" tənqidçilər tərəfindən müsbət rəylər almışdır. Serialın hazırda yeni mövsümünün hazırlandığı bildirilir. Medrano pilot epizodun populyarlığı və uğuru sayəsində "Helluva Boss" adlı spin-off serial çəkməyə nail olmuşdur. Bu cizgi serial 31 oktyabr 2020-ci ildə buraxılmışdır. Sözügedən serial orijinal seriya ilə eyni uydurma kainatda keçir və fərqli personajlar toplusunu hekayəsini təqdim edir. 26 yanvar 2024-cü ildə yeni animasiya seriyası olan "Hazbin Hotel"-in Prime Video-da yayımlandıqdan sonra digər yeni cizgi serialları ilə müqayisədə ən yüksək izlənməyə malik olduğu bildirildi. Pilot epizod 17 fevral 2024-cü ildə YouTube-da 100 milyondan çox baxış topladı.